[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 7.3.2008

COM(2008) 136 окончателен

2006/0274 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ

съгласно член 251, параграф 2, втора алинея от Договора за ЕО относно Общата позиция, приета от Съвета, с оглед приемането на регламент на Европейския парламент и на Съвета за изменение на Регламент (ЕО) № 881/2004 за създаване на Европейска железопътна агенция

2006/0274 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ

съгласно член 251, параграф 2, втора алинея от Договора за ЕО относно Общата позиция, приета от Съвета, с оглед приемането на регламент на Европейския парламент и на Съвета за изменение на Регламент (ЕО) № 881/2004 за създаване на Европейска железопътна агенция

1. ХРОНОЛОГИЯ

Дата на предаване на предложението на ЕП и на Съвета (документ COM (2006) 785 окончателен — 2006/0274 (COD)): | 13.12.2006 г. |

Дата на становището на Европейския икономически и социален комитет: | 11.7.2007 г. |

Дата на становището на Европейския парламент на първо четене: | 29.11.2007 г. |

Дата на приемане на Общата позиция с единодушие | 3.3.2008 г. |

2. ЦЕЛ НА ПРЕДЛОЖЕНИЕТО НА КОМИСИЯТА

На 13 декември 2006 г. Европейската комисия прие поредица от мерки в подкрепа на съживяването на железопътния сектор чрез премахване на пречките за движение на влаковете по европейската железопътна мрежа.

Комисията предприе тази инициатива по две основни причини:

- да се улесни свободното движение на влаковете в рамките на ЕС чрез по-прозрачна и ефикасна процедура за въвеждане в експлоатация на локомотивите,

- да се опрости нормативната среда чрез консолидиране и обединяване на директивите относно оперативната съвместимост на железопътния транспорт.

Една от тези мерки се състои в изменение на регламента за създаване на Европейска железопътна агенция, за да бъдат включени нови задачи с цел улесняване свободното движение на влаковете и по-специално:

- разработване на референтен документ с отпратки към всички национални правила, прилагани от държавите-членки, за въвеждане в експлоатация на подвижния състав,

- организиране на мрежовата работа, извършвана от националните органи за безопасност, с цел да се намали постепенно броят на налаганите от всяка държава национални правила и да се определи кои от тях могат да се считат за равностойни,

- изготвяне на технически становища по молба на националните органи за безопасност или на Комисията.

От друга страна при това изменение на регламента беше счетено за целесъобразно, въз основа на придобития след създаването на агенцията опит, да бъдат уточнени редица задачи, особено в контекста на създаването на системата ERTMS ( Eвропейска система за управление на железопътния трафик ) и на регистри на подвижния състав.

3. КОМЕНТАРИ ОТНОСНО ОБЩАТА ПОЗИЦИЯ

Трите институции се опитаха да улеснят постигането на съгласие по това досие още на първо четене. Това обаче се оказа невъзможно поради исканията на Европейския парламент, отнасящи се главно до бъдещата роля на Агенцията по отношение на националните органи за безопасност. Единодушно приетата Обща позиция на Съвета не накърнява основните цели и принципи в предложението на Комисията.

Освен това Общата позиция на Съвета вече включва някои от измененията, приети от Европейския парламент на първо четене, и осигурява необходимата съгласуваност с преработването на директивите за оперативна съвместимост на железопътния транспорт (предложение COM (2006) 783 окончателен — 2006/273 (COD)), за която беше постигнато съгласие на първо четене.

4. ПОДРОБЕН КОМЕНТАР НА КОМИСИЯТА

4.1. Изменения на Европейския парламент, приети от Комисията и включени изцяло или частично в Общата позиция

Цялото изменение 2 , с изключение на предпоследния параграф, тъй като Агенцията и работната група, които предстои да бъдат създадени, са тези, които трябва да организират работата си в зависимост от важността на отделните параметри.

Изменение 3, но все пак би било по-подходящо да не се определя конкретна дата, а да се обвърже това изтичане с влизането в сила на Регламента.

Изменение 7 в съответствие с постигнатото на първо четене съгласие по предложението за преработване на директивите за оперативна съвместимост на железопътния транспорт.

По отношение на изменение 9 , принципът за удължаване на договорите на служители, наети от Железопътната агенция на срочен договор, дава възможност да се гарантира непрекъснатост на обслужването, но този принцип би трябвало да се предвиди само за първите десет години от дейността на Агенцията, тъй като до 2010 г. повечето от текущите договори ще са изтекли. Всъщност след 2010 г. изтичането на договорите ще става поетапно, което ще осигури по-добра непрекъснатост на обслужването.

4.2. Изменения на Европейския парламент, отхвърлени от Комисията и невключени изцяло или частично в Общата позиция

Изменение 1 накърнява възможността на изпълнителния директор да създава всякаква работна група, каквато той сметне за необходима за изпълнение на задачата му. Това е част от общите му компетенции, описани в член 30 на Регламента за създаване на Агенцията.

По отношение на изменение 4 , трябва да се отбележи, че в рамките на преговорите, които завършиха с постигане на съгласие на първо четене по предложението за преработване на директивите за оперативна съвместимост на железопътния транспорт, трите институции се споразумяха за изменение, предвиждащо изготвянето на доклад от Комисията относно възможните начини на сътрудничество между националните органи за безопасност и Агенцията. Следователно преди да се поеме в посоката, предлагана от изменение 4, би било целесъобразно да се проучи по-подробно този въпрос.

Изменение 5: много рано е да се иска от Железопътната агенция да представи техническо становище по решение за отказ, което е било взето от орган за безопасност по отношение на предоставянето на сертификат за безопасност или разрешително за безопасност (предвидените в настоящата версия на Директивата средства за правна защита не изглеждат недостатъчни или несигурни). От друга страна новият член 21а, предвиден в текста на Общата позиция, позволява да бъдат изяснени различните задачи на Агенцията по отношение на ролята ѝ в проектите на ERTMS. Изменение 8 също засяга последния въпрос.

Изменение 6, тъй като член 16а трябва да е съобразен с разпоредбите, които ще бъдат приети в изменението на Директива № 2004/49/ЕО относно безопасността на железопътния транспорт в Общността (предложение COM (2006) 784 окончателен — 2006/272 (COD)). Този член трябва да съответства на новия подход към техническото хармонизиране и към оценката на съответствието, както и на неотдавна извършената от Агенцията работа по SMS (Система за управление на безопасността). Освен това не трябва да се прибързва с оценката на въздействието, която трябва да се изготви от Агенцията, нито да се определя в законодателството търговски модел, който може да претърпи по-нататъшно развитие.

5. ЗАКЛЮЧЕНИЕ

Комисията счита, че Общата позиция, приета с единодушие на 3 март 2008 година, допринася за основните цели и за основополагащите принципи на предложението ѝ, и следователно може да я подкрепи.